
                 10.08.2011. a nr…..

Projekteerimistingimuste määramine

(Liiva tänavale ühiskanalisatsioonitorustiku paigaldamine)
	1. ASJAOLUD JA MENETLUSE KÄIK




25.07.2011. a taotles AS Narva Vesi,  registrikood 10369373, asukoht Kulgu tn 4, Narva, mille esindajana tegutseb juhatuse liige Aleksei Voronov, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Liiva tänavale ühiskanalisatsioonitorustiku paigaldamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Liiva tänavale ühiskanalisatsioonitorustiku paigaldamiseks järgnevalt:
	3.1.1. ÜLDANDMED



	3.1.1.1  Projekteeritava alaga haaratud maaüksused ning                                                                              maa-ameti geoportaali andmed (seisuga 03.08.2011. a): 
3.1.1.1.1  Liiva tänav on riigi omandis olev katastrisse kandmata maa;
3.1.1.1.2  A. Puškini tänav lõik 5, katastriüksuse tunnus 51101:003:0089, transpordimaa 100%.           

	3.1.1.2  Projekteerimistingimuste koostamise alus:     

3.1.1.2.1 Projekteerimistingimuste 25.07.2011. a taotlus nr 5666/1-14;

3.1.1.2.2 Ehitusseadus, Ühisveevärgi ja -kanalisatsiooni seadus, Narva linna üldplaneering, Narva linna ehitusmäärus;
3.1.1.3.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Liiva tänavale ühiskanalisatsioonitorustiku paigaldamine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:
-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

· Eesti Standard EVS 907:2010 „Rajatise ehitusprojekt”;

· Eesti Standard EVS 848:2003 „Ühiskanalisatsioonivõrk”;

-  Eesti Standard EVS 843:2003 „Linnatänavad”;
· Eesti Standard EVS 846:2003 „Kinnistu kanalisatsioon” jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada kooskõlastuste koondtabel.

3.3.6 Esitada projekti nimetus vastavalt projekteerimistingimustele.

3.3.7 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.8 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500 või 1:250. Asendiplaanil esitada tabel: „Ehitiste eksplikatsioon” (nimetus, olulised tehnilised andmed, märkus) ning kinnistu tehnilised näitajad. Näidata selged krundipiirid.
3.3.9 Projekti koosseisus esitada lisaks materjalide tellimisspetsifikatsioonid, piki- ja põikiprofiilid, kvaliteedinõuded ning üldised materjalidele esitatavad nõuded, informatsioon materjalide transpordi ja ladustamise kohta, nõuded torustiku paigaldamisel, torustiku paigalduskaugused teistest torudest, kaevudest, ehitistest, paigalduse täpsusnõuded, informatsioon torustiku katsetamise, ehitustööde korraldamise kohta jne. 

3.3.10 Narva Linnavalitsuse korraldus projekteerimistingimuste kinnitamise kohta, AS Narva Vesi poolt väljastatud kehtiv projekteerimisülesanne, geodeetiline krundi alusplaan esitada ehitusprojekti lisadena.
3.3.11 Tehnilised näitajad esitada vastavalt Majandus- ja Kommunikatsiooniministri 24.12.2002. a määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada välisvõrgu kasutamise otstarve ja kood. 
3.3.12 Ehitise kasutamise otstarve esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”. 
3.3.13 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Veetorustiku paigutamise minimaalne sügavus: normikohane. 

3.4.2 Veetorustiku, hoonete, rajatiste ja puude vahelised minimaalsed kujad: normikohane.

3.4.3 Tehnovõrkude vaheline minimaalne kuja: normikohane.

3.4.4 Näha ette kõigi olemasolevate tehnovõrkude korrasolek ja kaitse.

3.4.5 Näha ette ehitustööde käigus rikutud katete ja haljastuse taastamine identselt ehitusele eelnevale olemasolevale olukorrale. Plaanil näidata rikutud katete ja haljastuse taastamise vööndid, eristades neid viirutustega.
3.4.6 Muud nõuded: vastavalt AS Narva Vesi poolt väljastatud projekteerimisülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele.
	3.5  ERITINGIMUSED




3.5.1 Esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.5.2 Taotleda Ida-Viru Maavalitsuselt riigimaa osas isikliku kasutusõiguse seadmist.
3.5.3 Taotleda Narva Linnavalitsuselt linnamaa osas isikliku kasutusõiguse seadmist.
3.5.4 Vajadusel taotleda kinnistute omanikelt veetorustiku rajamiseks maakasutusõiguse seadmist.

3.5.5 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt ning maaomanikelt.
	3.6 KOOSKÕLASTUSED 



3.6.1    Ida-Eesti Päästekeskus.

3.6.2    Projekti tellija või tema seaduslik esindaja. 

3.6.3    Keskkonnaamet.

3.6.4    Narva Linnavalitsuse Linnavara- ja Majandusameti kommunaalmajanduse osakond.

3.6.5    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.2    Käesolevad projekteerimistingimused on kehtivad kuni 09.08.2013. a.
4.3    Käesolev korraldus jõustub alates teatavakstegemisest.
4.4    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Aleksander Ljudvig

Abilinnapea linnapea ülesannetes

Marina Sorgus

	
	linnakantselei nõunik                                                                           linnasekretäri ülesannetes


PAGE  
3

